Dalibor Matanić
Dalibor Matanić (Zagreb, 21. siječnja 1975.), hrvatski filmski redatelj i scenarist.

U svom prvom cjelovečernjem filmu, Blagajnica hoće ići na more, Matanić se bavi tematikom iskorištavanja radnika. Drugi Matanićiev film, Fine mrtve djevojke je drama koja prati dvije lezbijke koje zbog svoje seksualnosti dolaze u probleme s drugim stanarima zgrade u kojoj žive. Film je osvojio sedam nagrada na Pulskom festivalu 2002. godine, uključujući i Veliku zlatnu arenu za najbolji film.

2004., snima film o slikarici Slavi Raškaj, 100 minuta slave. Filmom, Volim te, Matanić se opet vraća suvremenim temama kroz priču glavnog lika koji je zaražen virusom HIV-a.

Njegov kratkometražni film, Tulum (2009.), osvojio je dvije hrvatske i dvanaest međunarodnih nagrada, dok je Zvizdan (2015.) prikazan na 68. Filmskom festivalu u Cannesu gdje je u natjecateljskom programu "Izvjestan pogled" (fr. Un Certain Regard) osvojio i nagradu stručnoga žirija.

Filmografija 
Dugometražni film
 Blagajnica hoće ići na more (2000.)
 Fine mrtve djevojke (2002.)
 100 minuta slave (2004.)
 Volim te (2005.)
 Kino Lika (2008.)
 Majka asfalta (2010.)
 Ćaća (2011.)
 Majstori (2013.)
 Zvizdan (2015.)

Kratkometražni film
 Sretno (1998.)
 Bag (1999.)
 Tišina (2001.)
 Suša (2002.)
 Djevojčica sa olovkama (2004.)
 Tulum (2009.)
 Mezanin (2011.)

Izvori

Vanjske veze 

 Dalibor Matanić – službene stranice   
 

Hrvatski filmski režiseri
Hrvatski filmski scenaristi
Biografije, Zagreb